Jerash

Jerash (arab. جرش‎, Jarash) on kaupunki Pohjois-Jordaniassa, 48 kilometriä pääkaupunki Ammanista pohjoiseen. Jerashin kaupunki on Jerashin maakunnan pääkaupunki. Maakunta on pinta-alaltaan (410 km2) pienin Jordanian 12 maakunnista. Vuoden 2004 väestönlaskennan aikaan Jerashin kaupungissa asui 31 652 ja koko maakunnassa asui 153 602 ihmistä. Historia Antiikki Arkeologisten kaivausten perusteella nykyisen Jerashin paikalla on ollut asutusta jo pronssikaudella 3200–1200 eaa.lähde? Antiikin aikana kaupunki tunnettiin nimellä Gerasa. Se perustettiin kaupunkina hellenistisellä kaudella, jolloin se tunnettiin myös nimellä Antiokheia Khrysorrhoaksen varrella. Roomalaiset valtasivat alueen vuonna 63 eaa., jonka jälkeen Gerasa luettiin yhdeksi Dekapoliin kaupungeista. Antiikin Gerasasta on säilynyt huomattavia jäänteitä, kuten pylväikkökatujen ja monumentaalisten julkisten rakennusten, kuten temppeleiden, teattereiden ja varhaisbysanttilaisten kirkkojen raunioita. Lähteet Aiheesta muualla Kuvia tai muita tiedostoja aiheesta Jerash Wikimedia Commonsissa